b'\n_START_ARTICLE_\nEl\xc3\xa4k\xc3\xb6\xc3\xb6n tuonenkielo\n_START_PARAGRAPH_\nEl\xc3\xa4k\xc3\xb6\xc3\xb6n tuonenkielo (engl. Keep the Aspidistra Flying) on George Orwellin romaani vuodelta 1936. Kirjassa Orwell kritisoi voimakkaasti aikansa porvarillisuutta _NEWLINE_ja maallista el\xc3\xa4m\xc3\xa4ntyyli\xc3\xa4._NEWLINE_Kirjassa p\xc3\xa4\xc3\xa4henkil\xc3\xb6 Gordon Comstock kyll\xc3\xa4styy mainosnikkarin kaupallisuutta palvovaan ty\xc3\xb6h\xc3\xb6n ja p\xc3\xa4\xc3\xa4tt\xc3\xa4\xc3\xa4 ryhty\xc3\xa4 k\xc3\xb6yh\xc3\xa4ksi runoilijaksi. H\xc3\xa4n julistaa "sodan" rahan jumalaa vastaan ja kehitt\xc3\xa4\xc3\xa4 teorioita rahan valtavasta merkityksest\xc3\xa4. Vastoink\xc3\xa4ymisiss\xc3\xa4 Gordonilla on tukenaan rakkaudessaan ehdoton naisyst\xc3\xa4v\xc3\xa4 Rosemary.'